《满江红 其二 青墩夏咏，和陈其年江村韵》
清代·董元恺

鸂鶒，烟扉外、三三两两。恰几曲、清流似镜，碧波如掌。

牛背牧童支笠去，陇头馌妇腰镰往。喜登场、𥝧稏遍黄云，人熙穰。

五亩宅，墙阴敞。十顷地，秧针漾。正平畴绿满，海榴红放。

蚯蚓歌长蛙鼓闹，桔槔声歇蝉吟响。挈村农、社酒赛鸡豚，呼侬长。

作者简介：清江苏长洲人，字舜民。顺治十七年举人。后遭诖误，际遇坎坷，故其词激昂哀怨。有《苍梧词》。